Polifemu

Polifemu  era nu Ciclopi cu n’occhiu sulu ammenzu a la frunti; figghiu di la ninfa Toosa e di Puseidoni (chiamatu Nittunu dê latini) e frati di Zeus (Giovi) re di l’Olimpu.

Li Ciclopi sunnu figuri favulusi di la mituluggia greca, àuti  gigantiscamenti e cu n’occhiu sulu ammenza a la frunti (dô grecu kuklops = di l'occhiu tunnu).

Nta èbbica antica  li mitùgrafi cuntàvunu tri stirpi di ciclopi: li figghi di Uranu e Gaia (lu Celu e la Terra), ca appartinèvunu a la prima ginirazzioni divina di Giganti; li Ciclopi "custruttori", ca custrueru  tutti li munumenta pristòrichi ca si vidèvanu ‘n Grecia, ‘n Sicilia e artrovi, costruiti cu  grannìssimi blocchi  (li "mura ciclòpichi") e li Ciclopi "siciliani", cumpagni di Polifemo,  cuntatu di Omeru

Li Ciclopi siciliani sunnu macari li firrari di li dei, sutta lu cumannu di Efestu diu dô focu, àbbitanu la Sicilia e li Eolî, nta caverni suttirranî unni li corpi di la ncùdini e lu ansimari fa bruntulari î vurcani di la zona, mentri ca lu focu di la  fucina arrussa la cima di l'Etna

Polifemu taliatu di Omeru


Accussì Omeru cunta di Polifemu ntô IX libbru di l’Udissea.
La liggenna di l'incontru tra Ulissi e Polifemu è cuntata nta l’ "Udissea": Ulissi, ntô sò jiri pô  Miditirràniu sbarca nta n'ìsula, la "Terra dê Ciclopi", unni addumanna uspitalità a lu  gigantescu Polifemu.
Lu ciclopi, anveci, ammazza e si mancia arcuni cumpagni di Ulissi; allura, iddu, ci duna a bìviri vinu a Polifemu e, na vota ca chistu è mbriacu, ci annorva cu un palu nfucatu l’ùnicu occhiu c'avìa e  accussì  Ulissi e li sò cumpagni arrinèsciunu a fujìri ‘n prèscia agghìri la sò navi. 
Lu ciclopi orvu e annìricatu di la raggia, pi vinnicàrisi, ci abbìa ‘n coddu a la navi li cima di arcuni munti, ma senza anzittàrila, e, secunnu la liggenna,  ssi cima sunnu li faragghiuni di Aci Trizza. (Dici Omeru ca “la Terra dê ciclopi, era n’isula ntô miditirraniu".)

Polifemu, secunnu Omeru, ortri ca gicantescu, chinu di pila e sirvaggiu, era macari tanticchia stùbbutu e ammuccaloru. Nfatti, Ulissi, ca rapprisenta nta l’Udissea anveci la ntiliggenza e la civirtati (accussì, li grechi, si vidèvunu iddi stissi), ci ncùcchia ca lu sò nomu è "nuddu" (nissunu) e quannu li cumpagni ciclopi ci spìunu a Polifemu “chi fu ? cu fu ?”, ca chistu ittava santijùni doppu ca fu annurvatu, Polifemu, comu nu scimunitu, ci dici ca fu “NUDDU” (nissunu).

Polifemu taliatu di Teocritu


Chissu è l’autoritrattu ca Polifemu fa di iddu stissu a l’amata ninfa Galatea, ntô IX Idìlliu di Teocritu.
Nta l'idìlliu, Polifemu  veni cuntatu comu unu di li tanti pasturi misu nta la natura arrigugghiusa e sulari, china di culura e di frutti.
Li carattirìstichi di l’ambienti sunnu propiu chiddi dô paisaggiu di l'Etna, riccu di boschi e di acqua. 
Nta la parti cintrali di l'idìlliu veni cuntatu dô cantu dô Ciclopi, ca, grazzzi a chissu,  arrinesci  a rènniri chiù sumpurtàbbili lu prufunnu duluri ca ci duna l’amuri nun currispostu di Galatea.

Ccà attruvamu nu ciclopi ngintilitu, assai diversu di la divinitati dô IX cantu di l’Udissea, mmagginatu  comu divuraturi d'òmini; lu gicanti si umanizza nta nu picciottu rozzu, ma sintimintali, nnamuratu di Galatea.

Polifemu taliatu di Ovidiu

Polifemo è macari nu pirsunaggio di la storia di Ovidiu "Acis e Galatea".


Talìa puru
Miti e liggenni dâ Sicilia

Catigurìa:Mituluggìa